USFA ZiP .22
USFA ZiP .22 on poolautomaatne püstol, pärit Ameerika Ühendriikidest, mida tootis U.S. Fire Arms Manufacturing Company aastatel 2013–2014. Relva disainer ja tootja kompanii juht oli Douglas Donnely, kes avaldas video YouTube platvormil, näidates relva kaugelt, tekitamaks huvi ja ärgitades spekulatsioone uue relva ümber. Relvast loodeti müügihitti ja panustati palju selle tootmisesse ning selle futuristliku disaini reklaamimisse, kuid relva ülesehitust peeti tehniliselt ebaturvaliseks, tootmine oli kallis ja seda müüdi loodetust vähem. Sellele vaatamata üritati relva edasi arendada, kuid seda tehti muu tootmise arvelt ja 2017. aastal lagunes tootja kompanii hoopiski laiali.